CELEX: 32006D0668
Language: ro
Date: 2006-09-29 00:00:00
Title: Decizia Comisiei din 29 septembrie 2006 privind o contribuție financiară a Comunității pentru un studiu de referință cu privire la prevalența salmonelei la porcinele destinate abatorizării, care va fi realizat în statele membre [notificată cu numărul C(2006) 4306]

Anunţ juridic important

|

32006D0668

Official Journal L 275 , 06/10/2006 P. 0051 - 0061

		20060929Decizia Comisieidin 29 septembrie 2006privind o contribuție financiară a Comunității pentru un studiu de referință cu privire la prevalența salmonelei la porcinele destinate abatorizării, care va fi realizat în statele membre[notificată cu numărul C(2006) 4306](2006/668/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul sanitar-veterinar [1], în special articolul 20,întrucât:(1) În conformitate cu Decizia 90/424/CE, Comunitatea trebuie să întreprindă sau să ajute statele membre să întreprindă acțiunile tehnice și științifice necesare pentru dezvoltarea legislației în domeniul sanitar-veterinar, precum și pentru dezvoltarea învățământului sau formării veterinare.(2) În conformitate cu articolul 4 al Regulamentului (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici, prezenți în rețeaua alimentară [2], un obiectiv comunitar trebuie stabilit pentru reducerea prevalenței salmonelei la efectivele de porcine destinate abatorizării până la sfârșitul anului 2007.(3) La cererea Comisiei, Grupul științific pentru riscuri biologice al Autorității Europene pentru Siguranța Alimentară (AESA) adoptă un aviz cu privire la "opțiunile de evaluare și atenuare a riscurilor salmonelei în producția porcină" în cadrul reuniunii sale din 16 martie 2006. Acest aviz propune specificații tehnice pentru un studiu de referință cu privire la prevalența salmonelei la porcinele pentru îngrășare din UE.(4) Pentru stabilirea unui obiectiv comunitar, ar trebui să fie disponibile date comparabile cu privire la prevalența salmonelei la efectivele de porcine destinate abatorizării din statele membre. Astfel de informații nefiind disponibile, trebuie realizat un studiu special pentru monitorizarea prevalenței salmonelei la porcinele destinate abatorizării pe o perioadă adecvată, pentru a se lua în considerare posibile variații sezoniere.(5) AESA recomandă eșantionarea la nivelul abatoarelor prin prelevarea de limfonoduri ileo-cecale în vederea determinării prezenței salmonelei la porcinele destinate abatorizării. Prin urmare, această metodă ar trebui utilizată ca un instrument de monitorizare a prevalenței salmonelei la porcinele destinate abatorizării. De asemenea, este oportună utilizarea acestui studiu de referință pentru evaluarea efectului contaminării porcilor în timpul transportului și adăpostirii, precum și al contaminării carcaselor în timpul procesului de abatorizare prin eșantionarea de la acestea. În afară de aceasta, metodele serologice elaborate pentru evaluarea stării porcilor cu privire la salmonela pot fi utilizate pentru monitorizarea salmonelei la porci în cadrul programelor de control naționale care trebuie aplicate în conformitate cu articolul 5 din Regulamentul (CE) nr. 2160/2003.(6) Mai multe state membre s-au oferit în mod voluntar să realizeze analize suplimentare prin efectuarea de prelevări de la carcase sau de teste serologice asupra sucului de carne.(7) Acest studiu trebuie să ofere informațiile tehnice necesare pentru dezvoltarea legislației sanitar-veterinare comunitare. Dată fiind importanța colectării de date comparabile cu privire la prevalența salmonelei la porcinele destinate abatorizării din statele membre, acestora trebuie să li se acorde o contribuție financiară din partea Comunității pentru punerea în aplicare a cerințelor specifice ale studiului. Ar trebui să se ramburseze în totalitate costurile suportate de statele membre pentru testele de laborator, prin aplicarea unui plafon. Toate celelalte costuri legate de eșantionare, deplasări, administrație etc. nu sunt eligibile pentru o contribuție financiară din partea Comunității.(8) Trebuie acordată o contribuție financiară din partea Comunității, cu condiția ca studiul să se realizeze în conformitate cu dispozițiile aplicabile ale dreptului comunitar și cu respectarea altor condiții impuse.(9) Se acordă o contribuție financiară din partea Comunității în măsura în care acțiunile prevăzute sunt îndeplinite corespunzător și în măsura în care autoritățile furnizează toate informațiile necesare în termenele stabilite.(10) Este necesar să se precizeze cursul de schimb care urmează a fi aplicat cererilor de plată înaintate în monedele naționale definite la articolul 1 litera (d) din Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro [3].(11) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Obiectivul studiului și dispoziții generale(1) Se realizează un studiu în întreaga Comunitate pentru a evalua prevalența Salmonellei spp. la porcinele destinate abatorizării de la care s-au prelevat eșantioane în abatoare. Acest studiu trebuie să permită, în același timp, colectarea de informații cu privire la contaminarea carcaselor în abatoare și la relația dintre testele bacteriologice și serologice.(2) Rezultatele studiului se utilizează pentru stabilirea obiectivelor comunitare, în conformitate cu dispozițiile prevăzute la articolul 4 din Regulamentul (CE) nr. 2160/2003, precum și pentru determinarea celei mai bune metode de evaluare a progreselor realizate în privința acestor obiective.(3) Studiul se desfășoară pe o perioadă de un an, începând cu 1 octombrie 2006.(4) În sensul prezentei decizii, prin "autoritate competentă" se înțelege autoritatea sau autoritățile unui stat membru în sensul articolului 3 din Regulamentul (CE) nr. 2160/2003.Articolul 2Specificații tehniceStudiul asupra porcinelor destinate abatorizării este organizat de statele membre și este efectuat în abatoare, începând cu 1 octombrie 2006. Eșantionarea și analiza sunt realizate de autoritatea competentă sau sub supravegherea acesteia.Eșantionarea și analiza se realizează în conformitate cu dispozițiile anexei I.Articolul 3Colectarea datelor, evaluarea și raportarea(1) Autoritatea competentă responsabilă cu elaborarea raportului național anual în conformitate cu articolul 9 alineatul (1) din Directiva 2003/99/CE a Parlamentului European și a Consiliului [4] colectează și evaluează rezultatele obținute în conformitate cu articolul 2 din prezenta decizie și comunică toate datele necesare și evaluarea sa Comisiei.(2) Comisia transmite aceste rezultate Autorității Europene pentru Siguranța Alimentară, care le analizează.(3) Datele însumate și rezultatele naționale sunt date publicității într-o formă care garantează confidențialitatea.Articolul 4Sfera de aplicare a contribuției financiare a Comunității(1) Comunitatea oferă o contribuție financiară la costurile suportate de statele membre pentru testele de laborator, și anume depistarea bacteriologică a Salmonellei spp., serotipizarea izolaților relevanți și serologia.(2) Suma maximă a contribuției financiare a Comunității se ridică la 20 EUR per test pentru depistarea bacteriologică a Salmonellei spp., la 30 EUR pentru serotipizarea izolaților relevanți și la 10 EUR pentru serologia sucului de carne.(3) Contribuția financiară a Comunității nu depășește sumele stabilite în anexa II pentru durata studiului.Articolul 5Condițiile de acordare a unei contribuții financiare a Comunității(1) Contribuția financiară a Comunității prevăzută la articolul 4 se acordă statelor membre sub rezerva efectuării studiului în conformitate cu dispozițiile aplicabile ale dreptului comunitar, inclusiv cele privind concurența și achizițiile publice, precum și sub rezerva respectării următoarelor condiții:(a) actele cu putere de lege și actele administrative necesare pentru punerea în aplicare a studiului intră în vigoare la 1 octombrie 2006;(b) un raport intermediar care acoperă primele trei luni ale studiului este comunicat până la 28 februarie 2007. Acest raport conține toate informațiile prevăzute în anexa III la avizul Grupului științific pentru riscuri biologice, adoptat la cererea Comisiei, cu privire la "opțiunile de evaluare și de atenuare a riscurilor de salmonela în producția de porcine";(c) până la 31 octombrie 2007 se transmite un raport final cu privire la execuția tehnică a studiului, însoțit de documente justificative pentru costurile generate și de rezultatele obținute în decursul perioadei 1 octombrie 2006- 30 septembrie 2007; documentele justificative cu privire la costurile generate vor conține cel puțin informațiile prevăzute în anexa III;(d) studiul se pune în aplicare în mod eficient.(2) La cerere, statul membru poate beneficia de plata unui avans de 50 % din suma totală a finanțării prevăzută la anexa II.(3) Nerespectarea termenului menționat la alineatul (1) litera (c) atrage o reducere progresivă a contribuției financiare datorate, de 25 % din suma totală până la 15 noiembrie 2007, de 50 % până la 1 decembrie 2007 și de 100 % până la 15 decembrie 2007.Articolul 6Cursul de schimb aplicabil cererilor prezentate în monedă naționalăCursul de schimb aplicabil cererilor prezentate în monedă națională în cursul lunii "n" este cel valabil pentru a zecea zi a lunii "n + 1" sau în prima zi care precedă acea dată pentru care este fixat un curs.Articolul 7AplicarePrezenta decizie se aplică de la 1 octombrie 2006.Articolul 8DestinatariPrezenta decizie se adresează statelor membre.Adoptată la Bruxelles, 29 septembrie 2006.Pentru ComisieMarkos KyprianouMembru al Comisiei[1] JO L 224, 18.8.1990, p. 19. Decizie, astfel cum a fost modificată ultima dată prin Decizia 2006/53/CE (JO L 29, 2.2.2006, p. 37).[2] JO L 325, 12.12.2003, p. 1. Regulament, astfel cum a fost modificat ultima dată prin Regulamentul (CE) nr. 1003/2005 al Comisiei (JO L 170, 1.7.2005, p. 12).[3] JO L 349, 24.12.1998, p. 1.[4] JO L 325, 12.12.2003, p. 31.--------------------------------------------------20060929ANEXA ISpecificații tehnice prevăzute la articolul 21. Baza de eșantionareUn eșantion compus dintr-un număr minim de porci, deținuți în statul membru timp de cel puțin trei luni înainte de eșantionare, se prelevă în mod aleatoriu în conformitate cu tabelul 1.Tabelul 1Dimensiunea minimă a eșantionuluiPopulația porcină | Dimensiunea minimă a eșantionului [1] |> 20000000 | 2400 |10 la 20000000 | 1067 |2 la 10000000 | 600 |< 2000000 | 384 |Statele membre prelevează 10 % eșantioane în plus, care vor fi analizate în cazul în care anumite eșantioane vor fi excluse din studiu din diferite motive.Eșantionarea este stratificată pe luni în vederea acoperirii diferitelor anotimpuri.Eșantionarea trebuie stratificată pe abatoare participante și proporțional cu capacitatea abatoarelor. Statele membre clasifică toate abatoarele în funcție de numărul de porci pentru îngrășare abatorizați în cursul anului precedent. Astfel, statele membre identifică abatoarele care au produs cel puțin 80 % din totalul porcilor pentru îngrășare abatorizați.Numărul total de porci și de carcase de la care se prelevează eșantioane în fiecare din abatoarele participante la studiu este estimat prin multiplicarea dimensiunii eșantionului (2400, de exemplu) cu proporția porcilor pentru îngrășare abatorizați în anul precedent. Astfel, în cazul în care un abator contabilizează 25 % din totalul porcilor pentru îngrășare abatorizați în unitățile selectate (acestea reprezentând cel puțin 80 % din totalul porcilor pentru îngrășare abatorizați în statul membru), trebuie prelevate eșantioane de la un eșantion de 600 de porci (2400 × 0,25). Eșantionarea trebuie repartizată uniform pentru doisprezece luni, adică 50 de porci pe lună. Tabelul 2 prezintă un alt exemplu.În mod firesc, în cazul în care un abator își încetează activitatea, în cazul în care o nouă unitate este deschisă sau în cazul în care o modificare semnificativă a capacității unui abator este prevăzută în cursul studiului, capacitatea estimată trebuie ajustată în consecință.Tabelul 2Ponderea abatoarelor în vederea determinării dimensiunii eșantioanelor care trebuie prelevate din fiecare abator; calculul numărului de animale per abator care fac obiectul unei eșantionăriCodul de identificare al abatorului | Numărul de porci pentru îngrășare abatorizați în anul precedent | Procentul din numărul total de animale abatorizate inclus în studiu | Numărul eșantioanelor per abator | Numărul eșantioanelor prelevate per lună (/12) |AXD | 88000 | 17,6 | 0,176 × 2400 = 422,4 | 422,4:12 = 36 |SVH | 25000 | 5,0 |TPB | 75000 | 15,0 |MLG | 100000 | 20,0 |GHT | 212000 | 42,4 |Total | 500000 [2] | 100,0 |Pentru fiecare abator se alege, în mod aleatoriu, în fiecare lună, un număr cuprins între 1 și 31. În cazul în care numărul corespunde unei zile de abatorizare pentru luna în curs, atunci acea zi este aleasă pentru eșantionare. În caz contrar, se alege în mod aleatoriu un alt număr. Acest proces se efectuează o dată pe lună și se repetă ori de câte ori trebuie colectate eșantioane din abatorul în cauză. De exemplu, pentru abatorul AXD acest proces se va repeta de cel puțin 36 de ori pentru a alege în mod aleatoriu cel puțin 36 de zile lucrătoare. În mod evident, este posibilă eșantionarea de la mai mult de o carcasă în aceeași zi.Datorită unei variații semnificative a numărului de animale abatorizate într-o anumită zi, alegerea în mod aleatoriu a fiecărui animal se efectuează la abator în ziua aleasă pentru eșantionare, în conformitate cu procedura menționată anterior. Numărul total de animale pentru ziua respectivă este cunoscut; prin urmare, personalul abatorului alege în mod aleatoriu una sau mai multe carcase cu ajutorul unei liste de randomizare care i-a fost oferită și care a fost generată pe baza unui număr maxim care depășește cel mai mare număr de porci pentru îngrășare care ar putea fi abatorizați într-o zi oarecare în orice abator al statului membru.Un exemplu de listă de randomizare este prezentat în tabelul 3.Tabelul 3Listă de randomizareAbator | Zi a lunii | Numărul de ordine al carcasei [3] |AXD | 19 | 5 |4 | 2 |12 | 124 |12 | 2 |8 | 59 |Următoarele animale sunt excluse din studiul de referință:- animale cu o greutate în viu mai mică de 50 kg sau mai mare de 170 kg;- animale care au fost abatorizate de urgență;- carcasele declarate total improprii pentru consum.2. Eșantioane2.1. GeneralitățiUrmătoarele eșantioane se prelevă:- limfonoduri ileo-cecale sub forma unui eșantion agregat sau cel puțin cinci limfonoduri ileo-cecale distincte, prelevate de la toți porcii selecționați. În măsura în care este posibil, se colectează cel puțin 25 g de limfonoduri fără grăsime sau țesut conjunctiv;- un burete aplicat, în conformitate cu punctul 2.3, pe patru zone de pe fiecare carcasă, dintr-un total de cel puțin 384 de porci aleși în mod aleatoriu dintre porcii selecționați. Metoda de eșantionare cu ajutorul buretelui trebuie folosită în conformitate cu cea mai recentă ediție a standardului ISO 17604. Această tehnică de eșantionare se aplică în Belgia, Republica Cehă, Danemarca, Franța, Irlanda, Cipru, Letonia, Lituania, Austria, Polonia, Slovenia, Suedia și Regatul Unit;- un eșantion muscular, prelevat de la toți porcii selecționați pentru o analiză serologică a sucului de carne sau a sângelui (în cazul în care aceasta din urmă este echivalentă cu analiza sucului de carne). Trebuie prelevată o cantitate suficientă din mușchiul gâtului sau de diafragmă pentru a obține o cantitate de suc de carne suficientă pentru a permite congelarea și depozitarea unei părți în vederea realizării ulterioare a unor analize comparative. Această tehnică de eșantionare se aplică în Danemarca, Germania, Franța, Irlanda, Cipru, Lituania, Țările de Jos, Slovenia, Suedia și Regatul Unit.Documente cu privire la mușchiul din care este prelevat eșantionul, ora și data prelevării fiecărui eșantion, numele serviciului de mesagerie însărcinat cu livrarea eșantioanelor, precum și ora și data la care acestea au fost preluate de serviciul de mesagerie sunt păstrate la abator.2.2. Detalii cu privire la eșantionarea de limfonoduriSfâșierea mezenterului între cecum și partea ileului cea mai apropiată de cecum lasă să apară limfonoduri ileo-cecale la suprafața zonei astfel degajate. În cazul prelevării separate, este recomandat ca limfonodurile să fie prelevate direct cu mâna, fără cuțit, însă cu mănuși. Limfonodurile sau eșantionul agregat sunt puse într-o pungă de plastic pe care se marchează data, ora, precum și codurile de identificare a abatorului și a eșantionului.2.3. Detalii cu privire la eșantionarea de la suprafața carcaselor cu ajutorul unui bureteEșantionarea de pe carcasă se efectuează după eviscerare, însă înainte de refrigerare. O suprafață de aproximativ 100 cm2 pentru fiecare zonă de prelevare se șterge cu ajutorul unui singur burete abraziv, care va fi folosit pentru toate zonele următoare astfel cum sunt indicate și numerotate în continuare, în conformitate cu anexa A la standardul ISO 17604:- membrul posterior, partea mediană (9);- abdomen, partea laterală (piept, 3);- regiunea dorsală mediană (spate, 4);- maxilarul inferior (7).Două zone sunt șterse cu o parte a buretelui, iar celelalte două cu cealaltă parte. Persoana care efectuează prelevarea trebuie să exercite o presiune suficientă pentru a îndepărta ușor (2-5 mm) de prelevator partea inferioară a carcasei. Fiecare zonă de prelevare este ștearsă cu buretele de aproximativ zece ori pe verticală și zece ori pe orizontală. În cazul utilizării unui șablon, trebuie luate măsurile de precauție necesare pentru a evita o contaminare încrucișată între carcase.În timpul depozitării și transportului, eșantionul trebuie păstrat la maximum 7 °C. Data, ora și codurile de identificare a abatorului și a eșantionului sunt înscrise pe punga de plastic care conține eșantionul.3. TransportEșantioanele sunt trimise în termen de 36 de ore, prin curierat rapid sau serviciu de mesagerie, și trebuie să ajungă la laborator la cel mult 72 de ore de la prelevare. Eșantioanele care ajung după acest termen se aruncă, cu excepția cazului în care sunt analizate în termen de 96 de ore de la prelevare și lanțul de refrigerare nu a fost întrerupt.4. Analiza eșantioanelorAnaliza și serotipizarea sunt efectuate de laboratorul național de referință (LNR). În cazul în care LNR nu are capacitatea de a efectua toate analizele sau în cazul în care nu este laboratorul care efectuează în mod obișnuit depistarea, autoritățile competente pot desemna un număr limitat de alte laboratoare care sunt implicate în controlul oficial al salmonelei pentru a efectua analizele. Aceste laboratoare trebuie să aibă o experiență dovedită în ceea ce privește utilizarea metodei de depistare cerute, precum și un sistem de asigurare a calității conform cu standardul ISO 17025, și să se supună controlului laboratorului național de referință.La laborator, eșantioanele sunt menținute în stare refrigerată până la momentul analizei bacteriologice, care trebuie efectuată în termen de 24 de ore de la primirea acestora și nu mai târziu de 96 de ore de la prelevarea eșantionului.Eșantionul muscular destinat serologiei trebuie să rămână congelat până la analiză, care se efectuează imediat după decongelare.4.1. Prepararea eșantionului pentru analizele bacteriologiceSuprafața limfonodurilor este sterilizată înaintea analizei prin scufundare în alcool absolut și uscare la aer.Toate limfonodurile sunt grupate și așezate într-o pungă de plastic, care se închide. Apoi sunt zdrobite cu ajutorul unui ciocan sau al altei unelte similare.După ce sunt omogenizate, limfonodurile sunt cântărite și așezate într-un recipient steril care conține o soluție preîncălzită de apă peptonată tamponată (APT) diluată 1:10. Recipientul este incubat pentru o durată totală de (18 ± 2) ore la (37 ± 1) °C.La laborator, se adaugă 100 ml APT la eșantioanele prelevate cu buretele pentru o îmbogățire prealabilă. Eșantionul este incubat o noapte la 37 °C și analizat în mediu semisolid modificat Rappaport-Vassiliadis (metoda MSRV) [proiectul anexei D la standardul ISO 6579:2002 (E)] pentru depistarea salmonelei.4.2. Metoda de depistare pentru analiza bacteriologicăTrebuie utilizată metoda recomandată de laboratorul comunitar de referință (LCR) pentru salmonela, situat în Bilthoven, Țările de Jos. Această metodă este descrisă în versiunea actuală a proiectului anexei D la standardul ISO 6579 (2002): "Depistarea Salmonellei spp. în materiile fecale animale și eșantioanele din faza producției primare". În cadrul acestei metode, doar MSRV este utilizat ca mediu de îmbogățire selectivă.4.3. SerotipizareaToate sușele izolate și identificate ca Salmonella spp. fac obiectul unei serotipizări conforme cu clasificarea Kaufmann-White.În vederea asigurării calității, șaisprezece sușe tipizabile și șaisprezece izolați netipizabili sunt trimiși la LCR. Dacă numărul de sușe izolate este mai mic, toate sunt trimise la laborator.4.4. LizotipiaPentru lizotipia unui izolat de Salmonella serotipul typhimurium sau serotipul enteritidis (analiză opțională) se utilizează metodele descrise de centrul de referință OMS pentru lizotipia Salmonellei al Agenției de Protecție a Sănătății (Health Protection Agency – HPA), situată în Colindale, Regatul Unit.4.5. Testarea sensibilității la antibioticeÎn cazul testării sensibilității la antibiotice (opțional), se utilizează o metodă validată și controlată, cum ar fi cele recomandate de National Committee for Clinical Laboratory Standards – NCCLS (denumit Clinical and Laboratory Standards Institute – CLSI – de la 1 ianuarie 2005).Atât metoda de difuziune în agar, cât și cea de diluție în bulion pot fi utilizate. Rezultatele se comunică sub formă de date cantitative (concentrații minime inhibitoare – CMI – pentru metodele de diluție și diametrul zonei de inhibare pentru metodele de difuziune) și calitative (proporția de izolați rezistenți). Datele cantitative se bazează pe o interpretare în conformitate cu pragurile (cut-off values) epidemiologice prezentate de European Committee on Antimicrobial Susceptibility Testing (EUCAST) la http://www.eucast.orgIzolații sunt testați cu privire la sensibilitatea lor la următoarele substanțe antimicrobiene:- Ampicilină sau Amoxicilină;- Tetraciclină;- Cloramfenicol;- Florfenicol;- Acid nalidixic;- Ciprofloxacin (de preferință) sau Enrofloxacin;- Sulfamidă (de preferință sulfametoxazol);- Sulfamidă/trimetroprim sau trimetroprim;- Gentamicină;- Streptomicină;- Kanamicină (de preferință) sau Neomicină;- Cefalosporine de generația a treia (de preferință Cefotaxim);- Colistin (opțional).Înainte de inițierea studiului, statele membre sunt încurajate să organizeze cursuri de formare pentru părțile implicate.5. Registre și depozitare a eșantioanelorToate analizele bacteriologice efectuate asupra eșantioanelor se consemnează după un model identic sau asemănător cu cel prezentat în tabelul 4.Toate sușele izolate se depozitează la laboratoarele naționale de referință din statele membre în vederea asigurării integrității lor pentru o perioadă de cel puțin cinci ani.Toate eșantioanele de suc de carne prelevate pentru serologie se conservă în stare congelată timp de doi ani.Tabelul 4Exemple de informații care trebuie înregistrate pentru toate eșantioanele analizateEșantion | Primire | Analiză |Identificatorul și tipul eșantionului [4] | Identificatorul abatorului | Nume | Dată | Oră | Nume | Dată | Oră | Pozitiv sau negativ | Serotip | Lizotip | Antibiograma | Codul de arhivare |1 B | EU012 | PW | 3-10-06 | 12:00 | AB | 3-10 | 14:00 | Neg | | | | |2 L | EU023 | PW | 4-10 | 12:30 | AB | 4-10 | 14:00 | Poz | Typh | DT104 | ASTSu | (nr. ID) |3 L | EU083 | PW | 8-10 | 16:30 | AB | 9-10 | 9:00 | Poz | Agona | n.a [5] | ASTE | (nr. ID) |6. Raporturile statelor membreAutoritatea competentă responsabilă de pregătirea raportului național anual privind monitorizarea salmonelei la animale, în conformitate cu articolul 9 din Directiva 2003/99/CE, trebuie să colecteze și să evalueze rezultatele și să înainteze un raport Comisiei.Acest raport cuprinde cel puțin următoarele informații:6.1. Descrierea generală a punerii în aplicare a programului- descrierea populației studiate stratificată în funcție de capacitatea abatoarelor;- descrierea procedurii de randomizare, precum și a sistemului de notificare;- dimensiunea calculată a eșantionului;- informații despre autoritățile și laboratoarele implicate în eșantionare, analiză și tipizare;- rezultatele generale ale studiului (eșantioane analizate prin bacteriologie și serologie, numărul de eșantioane pozitive, serotip, lizotip și antibiogramă).6.2. Date complete cu privire la fiecare animal de la care s-au prelevat eșantioane și rezultatul testelor corespunzătoareStatele membre comunică rezultatele analizelor sub formă de date brute folosind dicționarul de date și formularele de colectare furnizate de Comisie. Dicționarul și formularele sunt stabilite de Comisie:- identificatorul abatorului;- capacitatea abatorului;- data și ora eșantionării;- identificatorul eșantionului (de exemplu, numărul);- tipul de eșantion prelevat: limfonoduri, prelevare cu buretele;- data expedierii la laborator.Pentru fiecare eșantion trimis la laborator, statele membre colectează următoarele informații:- identificatorul laboratorului (în cazul în care sunt implicate mai multe laboratoare);- mijlocul de transport al eșantioanelor;- data primirii de către laborator;- în cazul analizei limfonodurilor, greutatea eșantionului;- rezultatul pentru fiecare eșantion analizat: "negativ" sau, în cazul depistării Salmonellei spp., rezultatele serotipizării (Salmonella serovar sau netipizabil);- rezultatele pentru sușele care au făcut obiectul unei antibiograme și/sau al unei lizotipii.[1] Pe baza unei populații infinite (> 100000 per an), a unei prevalențe estimate de 50 %, a unui nivel de încredere de 95 % și a unei marje de eroare de 2, 3, 4 și, respectiv, 5 %.[2] Acest număr trebuie să reprezinte cel puțin 80 % din totalul porcilor pentru îngrășare abatorizați în statul membru.[3] Adică un eșantion va fi prelevat în a nouăsprezecea zi a lunii în curs de la a cincea carcasă prelucrată.[4] Tipul de eșantion: B = burete, L = limfonoduri, SC = suc de carne.[5] n.a. = nu se aplică. Lizotipia nu se efectuează decât după izolarea Salmonellei typhimurium și a Salmonellei enteritidis.--------------------------------------------------20060929ANEXA IIContribuția financiară maximală acordată de către Comunitate statelor membre(în EUR) |Stat membru | Valoare |Belgia — BE | 25584 |Republica Cehă — CZ | 25584 |Danemarca — DK | 48396 |Germania — DE | 86400 |Estonia — EE | 9984 |Grecia — EL | 9984 |Spania — ES | 62400 |Franța — FR | 48396 |Irlanda — IE | 23808 |Italia — IT | 15600 |Cipru — CY | 23808 |Letonia — LV | 19968 |Lituania — LT | 23808 |Luxemburg — LU | 9984 |Ungaria — HU | 15600 |Malta — MT | 9984 |Țările de Jos — NL | 38412 |Austria — AT | 25584 |Polonia — PL | 37726 |Portugalia — PT | 15600 |Slovenia — SI | 23808 |Slovacia — SK | 9984 |Finlanda — FI | 9984 |Suedia — SE | 23808 |Regatul Unit — UK | 31584 |Total | 675778 |--------------------------------------------------20060929ANEXA IIIRaport financiar certificat cu privire la realizarea unui studiu de referință cu privire la prevalența Salmonellei spp. la efectivele de porcine pentru îngrășarePerioadă de referință: de la: … la …Declarație privind costurile suportate pentru studiu, eligibile pentru contribuția financiară a Comunității:Numărul de referință al deciziei Comisiei prin care se acordă o contribuție financiară a Comunității:……Costurile generate de | Număr de teste | Totalul cheltuielilor generate de teste în perioada de referință (în monedă națională) |Bacteriologia pentru Salmonella spp. | | |Serotipizarea izolaților de salmonela | | |Serologia sucului de carne | | |Declarația beneficiaruluiCertificăm că:- toate costurile menționate anterior sunt reale, au fost generate de realizarea sarcinilor prevăzute de prezenta decizie și au fost indispensabile pentru buna îndeplinire a respectivelor sarcini;- toate documentele justificative pentru aceste costuri sunt disponibile în vederea auditării.Data: …Responsabilul financiar: …Semnătura: …--------------------------------------------------